open-index/open-wikipedia-markdown huggingface dataset:
Anassagora

**Anassagora** (in grecu Ἀναξαγόρας, Clazomene, 500/496 AC – Lampsaco, 428 AC circa) hè statu un filosofu grecu.

## Biugrafia
Diogene Laerziu, in a so opera *Vite di i filosofi* (II, 6), dice ch'è Anassagora era u figliolu di Egesibulu (o Eubulu) è dinù u discepulu di Anassimene di Miletu. U so cugnome era "spiritu" perchè Anassagora sustenia ch'è u spiritu era a causa prima di l'universu. Si sà dinù ch'ellu hà fattu parechji viaghji in Egittu è cusì hà pussutu accresce e so cunniscenze. Ma à la purfine fù cundannatu à morte da i so numichi, êr via di a so tiuria cosmica: ùn cunsiderava micca l'astri cum'è dii, ma cum'è simplice masse.

Di a so opera *Sulla natura* ùn fermanu ch'è 24 frammenti.
Lighjenda di a torra di Capiteddu

Esistini parechji variazioni di a lighjenda assuciata incù a torra di Capiteddu. Eccu a lighjenda chì si conta in Frassetu:

A torra di Capiteddu era in littica incù Aiaccini è Bastelicacci. Ognunu dicia chì a torra era a soia. Aiaccini sò ghjunti incù i cateni par lià la. È Bastilicacci ùn sapiani comu fà. Sò vinuti in Frassetu à truvà un certu Sfratatu. Sfratatu era maliziosu è l'hà cunsigliatu cusì: 

- T'aveti i capri.

- Isiè.

- T'aveti i funi novi?

- Isiè, l'avemu.

- Allora hè bedda simplicia: faleti in Capiteddu è lieti a torra incù i funi eppo dopu tireti forti.

Tandu i Bastilicacci sò falati in Capiteddu è ani liatu a torra incù i funi. C'erani dunqua Aiaccini chì tiravani incù i cateni è Bastilicacci chì tiravani incù i funi. Ma a funi hè laccia è à misura ch'eddi tiravani, i funi stinzavani è Bastilicacci rinculavani. Tandu videndu quissa, è di paura chì a torra si ni caschessi, Aiaccini si sò missi à briunà:

- Arristeti chì a torra hè a vostra!

Fù cusì chì a torra di Capiteddu hè diventata bastilicaccia.

## Da veda dinò
* a torra di Capiteddu
* Bastelica
* Frassetu
Canzona di Manetta

**Manetta** hè una canzona tradiziunali di Corsica.

## A canzona
Eccu u testu di *Manetta*, mintuvatu in u libru di Petru Paulu Peretti.

:U me Ghjaseppu maritu tantu caru,
:Chì in ogni cosa ci mittia riparu,
:Quistu annu in alizzioni hà mostru un talentu raru,
:A cascia municipali ci hà presu moltu dinaru !

:Cusì facia l'ignobili Gambetta,
:Incu la Fabru è tutta l'impisetta,
:Di li tisori di la Franca ni pigliò la miglior' fetta,
:È cusì faci in Palleca lu nostru caru Manetta. 

:Ùn ti n'arricordi quand’ eri in u Furciolu,
:Cun quattru capri abandunatu è solu,
:Par procurà ti la cena pigliavi l'acedda in bolu,
:Par tè nun ni sbarcava farina sopra lu molu !

:Ùn ti n'inveni quand' eri in u caseddu,
:Vindii acughji, culteddi è zifuleddi,
:Calchì pettinu di legnu è filu calchì ghjumeddu,
:Tù di li capracci vechji ni facii lu maceddu,
:Oghji ha fattu una casa chì hè più forti ch'è un casteddu.
 
:Oh! quantu volti tù facii cena,
:Cun quattru poma saliti mancu appena,
:Tandu tù nun cunniscii nè à Ceccaldi nè ad' Arena,
:Avà sì ch'è li cunnosci, t'hà la panza grossa è piena.

:Ancu ad Arnestu pigliesti par Cumpari,
:Mai ch'è l'avissi pensa di bulià si cun i to pari,
:Li pigliesti la vittura, lu cavaddu è li dinari.
:Eri sempri in benefiziu in tutti li to affari.

## Rifarenzi
* Peretti, Petru Paulu, *Campu*, 1966
Vociaru di Culomba

U **vociaru di Culomba** (o voceru di Culomba) hè un vociaru di Corsica. Hè statu cantatu da Culomba, in Fuzzà, a sera di l'intarru di u babbu.

## U vociaru
:Hani spintu li cirona
:È sarratu hani la tomba
:U rimori di la cascia
:In lu cori mi ribomba
:Babbu hè mortu, Orsu hè luntanu
:È sò trista com'è l'ombra.

:Stanghiddata stà la porta
:È sò chjusi li purteddi
:Micca lumu è micca luci
:Duva stani l'urfaneddi
:Ma la notti hè com'è mè
:Nera è carca di flageddi.

:Ch'eddu dormi lu paesi
:Fin'à l'escia di lu soli;
:Veghju eiu la disgraziata
:Sola cù lu me dulori
:Ma sò secchi li me ochji
:È nun mi tremma lu cori.

:U me babbu si n'hè andatu
:Duv'eddu hè nostru Signori
:L'hani tombu à tradimentu
:Omini falsi è senza onori
:Maladetta sia  la razza
:Chì mi dà tantu dulori.

:Brutta razza di vigliacchi
:Sia trè volti maladetta
:Seti trè li Barraccini
:Seti trè pa la vindetta
:A vindetta sacra è santa
:Chì Culomba devi fà.

## Rifarenzi
* Peretti, Petru Paulu, *Campu*, 1966

## Da veda dinò
* Fuzzà
Vociaru di Ghjuvan Cameddu

U **vociaru di Ghjuvan Cameddu** (o voceru di Ghjuvan Camellu) hè un vociaru di Corsica.

## U vociaru
:Quel tonu trimenti è forti
:Da partuttu ascoltu assai
:Quiddu chì annunciò la morti
:Di Cameddu Nicolai
:Quiddu banditu d'onori
:O Corsica più nun hai.

:Cameddu ùn andava à stazzi
:Nè capanni nè mulini
:Chì abitava li palazzi
:Frà nobuli cumpagnii
:Era tinutu in istima
:Sempri in festa è alligria.

:In a cunfini di la Testa
:Ci era matrimoniu è baddu
:Ch'edda ci ghjunghi la pesta
:Cun li sprona è da cavaddu
:Eppo subarcà li tutti
:Quiddi ch'anu cummissu u faddu.

:Nun s'era mai intesu à lu mondu
:Nè lettu in la scrittura
:Chì ad omu furibondu
:La donna facia paura
:Di tirà li di pistola
:Contru la matri natura.

:Fusti traditori di Cristu
:Più di Ghjuda sè ribeddu
:Par un misiriosu acquistu
:Vindisti à Ghjuvan Cameddu
:Tirati lu coddu à la corda
:Hè lu sicondu to frateddu.

:O Camè lu me cucinu
:O Camè lu me frateddu
:Quali hè statu l'assassinu
:Chì t'hà portu à lu maceddu
:Par fani subir à teni
:Quistu barbaru flageddu ?

:Sonu in dolu li fiori dli prati
:Più nun canta varunu aceddu
:Dicini chì ani ammazzatu
:L'eroi Ghjuvan Cameddu.
:Eu lu bagnu dlu mio pientu
:Ma nun credu chì sia eddu.

## Rifarenzi
* Peretti, Petru Paulu, *Campu*, 1966

## Da veda dinò
* u lamentu di Ghjuvan' Cameddu
U Scoddu

**U Scoddu** hè una rivista misinca corsa d'infurmazioni è di cultura. Hè stata creata in 2005. U so scopu hè di sparghja è mantena l'usu di a lingua corsa. Parti è più di l'articuli sò scritti in u parlà sartinesu, taravesu o bonifazincu. A rivista cunteni testi in lingua corsa, stratti, raconti, stodii ridiculi, puisii, è picculi articuli cuncirnendu l'usi, a gastrunumia corsa, a fauna è a flora. Si tratta dinò di a vita ughjinca, di riflissioni è di cummenti annantu à l'attualità. A dirittrici di a publicazioni hè Ghjacumina Branca. Participeghjani à a ridazzioni: Maria-Claudia Branca, Marcu Ceccarelli, Guidu Cucchi, Micheli Giudicelli,Ghjaseppu Melani, Natali Valli, Austinu Tozzi.

## Liami
* U situ di a rivista
Cruna

A **cruna** hè u tafonu chì hè statu fattu in un acu, par pudè fà passà u filu par cusgia. 

## Citazioni
Accadi chi a cruna fussi mintuvata in a cultura è a litteratura corsa. Par asempiu:
* in a sprissioni: *passà pa a cruna di l'acu*. Asempiu: *semu passati pa a cruna di l'acu!*
* in i *Puisii Giocosi* di Monsignori di la Fuata: *u cameddu pò v'entra pa a cruna*.

## Rifarenzi
* Di la Fuata, Paulu Matteiu, 1973, "Poesie Giocose in lingua vernacula della pieve d'Ornano"
Terzetti rusinchi

I **Terzetti Rusinchi** sò terzetti tradiziunali chì sò uriginarii di u paese di Rusiu. Sò cumposti di trè strufette.

## I terzetti
:Nun ti scurdà di mè benchè luntanu
:Abbia cumpassione d'un infelice
:Ch'eu vocu pienghjendu dal collu al pianu.

:Eu feci l'acquistu d'un sì bel terrenu
:Per ripusà mi nella mia vechjezza
:Ma oggi tortu mi guardi sò ridottu al menu.

:Io vincere vorrei la mia avversaria
:Cun quelli antichi gesti è belli modi
:Ma temu d'ùn furmà castelli in aria. 

## Referenze
* Canta u populu corsu, ''Eri, oghje, dumane''
* Olmu di Casacconi 
* Canti corsi d'eri è d'oghje
Terzetti di u Piuvanu

I **Terzetti di Rusiu** sò terzetti tradiziunali chì sò uriginarii di u paese di Rusiu. Sò cumposti di cinque strufette.

## I terzetti
:Carissimu cucinu fidu è amatu
:Questo picculu fogliu leggerai
:E senterai il mio miseru statu.

:Si passa malamente la ghjurnata
:Moltu più quandu vene la sera
:Ch'è la luce del sole vene oscurata

:Si passa la notta oscurata è nera
:Senza lume pechè non hè concessu
:Come se fosse una selvaggia fera.

:Sono statu rifotto in cosi bassa stima
:Ch'eo mi vergogno dei miei propri panni
:Come quell'animale chiamato scimia.

:In ogni muraglia si forma una spiscina
:Ogni parte produce un largu fiume
:Per mio tormento la mio maggior ruvina. 

## Referenze
* Canta u populu corsu, ''A strada di l'avvene''
* Canti corsi d'eri è d'oghje
Terzetti di Rusiu

I **Terzetti di Rusiu** sò terzetti tradiziunali chì sò uriginarii di u paese di Rusiu. Sò cumposti di trè strufette.

## I terzetti
:Eccu pur ghjuntu, u ghjornu il dì funestu
:D'abbandunà i piaceri à i mei turmenti
:O Diu chì tristu ghjornu hè per mè questu.

:Vecu le mie fatighe è li mei stanti
:Percepire i frutti al mio rivale
:Ed eu rimangu frà pene è turmenti.

:Se più ci pensu è più mi cresce il male
:Son quì per dì ti la mio passione
:Ch'eu fui sempre sinceru è liberale

:Restai privu di sensu è di ragione
:Pensendu à i ghjorni camminati inseme
:Sò diventatu servu da patrone.

## Referenze
* Olmu di Casacconi 
* Canti corsi d'eri è d'oghje
Pugilatu tailandese

U **pugilatu tailandese** (o **Muay Thai**) hè unu sport putente di cumbattimentu (arte marziale) chì fubbi sviluppatu in Thailandia. Hè cunnusciutu ancu cum'è "l'arte di tutti i membri", perché e mani, i pedi, i goviti è i ghjinochji sò tutti moltu usati. 

Ancu s'è l'alti calci à a testa ponu sembrà più impressiunevule in a cumpetizione, i sparti di quessu sport asseriscenu, chì i calci bassi (*[[low kick]]s*), i goviti è i ghjinochji sò più devastanti per i cumbattenti. 

Durante a cumpetizione, u partecipante face a cerimonia longa è u rituale prima di a lotta. Sò per raghjone religiose è ancu servinu cum'è un allungamentu è cum'è una preparazione. 

L'allenamentu per u pugilatu tailandese hè famosu per a so intensità è rigore. U so fine hè d'indurisce l'ottu arme anatomiche, cusì chì essendu culpitu da u schincu di u pugile tailandese hè spessu paragunatu à esse culpitu da un bastone di baseball. I pugili thailandesi calcianu incù u schincu invece di u pede. 

U pugilatu tailandese hà influenzatu moltu u sviluppu di u kick-boxing chì hè statu successivamente creatu in u Giappone, in Auropa è in America di u Nord. 

Guasgi tutti i muvimenti in u pugilatu tailandese usanu u corpu interu, mentre ghjirendu l'anca à ogni calciu è ogni pugnu. Di cunsiguenza, l'attacche è e difese in u pugilatu tailandesi sò più lente ma più putente per esempiu di quelli di u pugilatu o di u karate.

## Da vede dinù
*Jet Li
*Adriano Emperado
*Arti marziali
*Boxe pieds-poings
*Francombat
*Progressive Fighting System
*Tangsudu
*Mike Tyson (pugilatu americanu)
*Karambit
Acu

Un **acu** hè un attrazzu usatu par cusgia. A forma di l'acu hè allungata. Un' estremità hè pinzuta è quissa altra estremità hà un picculu tafonu chì si chjama a cruna, ind'eddu si faci passà u filu. 

Esistini parechji tipi d'achi, di diminsioni è di formi diffarenti. 

## Storia
I primi achi chì sò stati scuparti erani fatti d'ossu o di legnu. Duranti l'antichità, l'achi erani in bronzu. L'achi muderni, rializati in acciaghju, sò stati introdutti in Auropa da l'Arabi.

## Citazioni
Accadi chi l'acu fussi mintuvatu in a cultura è a litteratura corsa. Par asempiu:
* in a sprissioni: *passà pa a cruna di l'acu*. Asempiu: *semu passati pa a cruna di l'acu!*

## Da veda dinò
* a cruna
Essezza

L' **essezza** hè una parola creata da u scrivanu Rinatu Coti. L'essezza hè mintuvata in u so libracciolu *Intornu à l'essezza*. Significheghja a manera o a facultà d'essa, assuciata à l'idantità corsa. 

## Citazioni
Eccu dui citazioni rilativi à l' *essezza*:
* *Hè par via di tuttu quessu, chì tocca à u populu, unità fundata nantu a cultura, è micca nantu a purezza di u sangui, o u culori di a peddi, à mantena a so essezza, è à falla ogni ghjornu ch'edda un turressi vanochja, s'eddu vò firmà da populu.*
* *Ed hè ghjustu appunti issu rapportu chì esisti trà u locu è u populu chì porta cun eddu l'essezza stessa di u populu.* (p. 36)

## Rifarenzi
* Rinatu Coti, *Intornu à l'essezza*, Casa di u Populu Corsu, 2004 (ristampatu)
Nordu è Passu di Calais

U **Nordu è Passu di Calais** (in piccardu : *Nord-Pas-d'Caleus*; in francese : *Nord-Pas-de-Calais*) hè una regione francese.
Latti

U **latti** (o latte) hè u liquitu chì hè pruduttu da i ghjanduli mammarii da i femmini di i mammiferi. U latti servi par nutriscia i chjuchi duranti i primi fasi di a so vita.

## U latti com'è alimentu
Dapoi l'antichità, l'essaru umanu consumma u latti di pecura, di vacca è ancu di capra. 'Ssi tipi di latti di urigina animali sò chjamati à sustituiscia si à u latti maternu. 

U latti hè un'emulsioni di materii grassi è d'acqua chì cunteni zucchari, pruteini, sustanzi azutati non pruteichi, sali minerali, vitamini è numarosi enzimi.

### Compusizioni di u latti

Quandu si parla di "latti", in generali si intendi quiddu vaccinu; ma quiddu di ogni animali t'hà a so compusizioni propria.

## Citazioni
Accadi chì u latti fussi mintuvatu in a cultur corsa. par esempiu in i sprissioni:
**Ùn veda mancu u corbu in u latti*: *Ùn vedi mancu u corbu in u latti!*.
* *surviglià à calchissia com'è u latti annantu à u [[focu]]*

## Da veda dinò
* Buttirulu
* Casgiu
* Brocciu
* Culostra
Grussetu

* **[[Grussetu (Grussetu è a Prugna)|Grussetu]]**: paesi chì faci partita di a cumuna di Grussetu è a Prugna
* **[[Grussetu (Toscana)|Grussetu]]**: cumuna di a Toscana
Pignatta

A pignatta hè un stuvigliu chì s'usa in cucina è in gastrunumia par fà cocia l'alimenti.

## Citazioni
Accadi chì a pignatta fussi mintuvata in a litteratura è a cultura corsa. Per esempiu:
* in u pruverbiu: *Ognunu sa ciò chi boddi in a so pignatta.*
* in u pruverbiu: *I guai di a pignatta ùn i sà cà u [[cuchjaronu]].*
* in a sprissioni: *truvà focu spintu è pignatta rotta*
* in a sprissioni: *u pingu di a pignatta*, chì significheghja: ciò chì ci hè di megliu

## Rifarenzi
* [Liata fiumurbaccia di 500 buccati corsi, Carulu Santoni, [Adecec], 1986]
Cuchjaronu

U cuchjaronu (o cuchjarone) hè un stuvigliu chì s'usa in cucina o in gastrunumia. Hè un tipu di cuchjara maiori, usatu u più suventi par serva a suppa. U manicu di u cuchjaronu hè longu. U cuchjaronu hè fattu di metallu com'è l'arghjentu, l'acciaghju, u ramu, o l'aluminiu, o ancu di legnu o di plasticu. 

## Citazioni
Accadi chì u cuchjaronu fussi mintuvata in a litteratura è a cultura corsa. Per esempiu:
* in u pruverbiu: *I guai di a [[pignatta]] ùn i sà cà u cuchjaronu.*

## Gallaria d'imagini

Image:Ladel aluminium 18j07.JPG|Un cuchjaronu d'aluminiu
Image:Ladle melamine 18j07.JPG
Image:Ladle steel 18j07.JPG|Un cuchjaronu d'acciaghju
Image:Kepçe.JPG|Un cuchjaronu di ramu
Saccu

Un **saccu** hè un ogettu chì s'usa nurmalamenti par metta cosi drentu com'è par asempiu a farina, u carbonu, o ancu rumenzulu o altri ughjetti. I sacchi sò fatti di carta, di plasticu o ancu di tela. Un picculu saccu hè un sacchittinu.

## Citazioni
Accadi chì u saccu fussi mintuvatu in a litteratura o in a cultura corsa. Par asempiu:
* in u pruverbiu: *Saccu biotu ùn pò stà rittu.*
* in u pruverbiu: *Saccu biotu ùn pò stà rittu, troppu pienu ùn si pò torcia.*
Eintracht Frankfurt

L**'Eintracht Frankfurt** (tedescu per *Cuncòrdia Francuforte*; dinuminazione tradiziunale: **Sportgemeinde Eintracht** o cortu **SGE**, significheghja *Cumunità di sportu Cuncòrdia* oppuru *Cullettività spurtiva Cuncòrdia*) hè un club di sport é di pallò di Francuforte nant'à u Menu. Hè statu fundatu u 8 di marzu 1899.

## Storia

U 18 di maghju di u 2022, u club hà pussutu guadagnà pà a siconda volta, dopu à l'annu 1980, a *Coppa UEFA*.

## Ghjucadori attuali (2025-2026)

* 2.  Elias Baum
* 3.  Arthur Theate
* 4.  Robin Koch
* 5.  Aurèle Amenda
* 6.  Oscar Højlund
* 7.  Ansgar Knauff
* 8.  Farès Chaïbi
* 9.  Jonathan Burkardt
* 11.  Younes Ebnoutalib
* 13.  Rasmus Kristensen
* 15.  Ellyes Skhiri
* 16.  Hugo Larsson
* 18.  Mahmoud Dahoud
* 19.  Jean-Mattéo Bahoya
* 20.  Ritsu Doan
* 21.  Nathaniel Brown
* 22.  Timothy Chandler
* 23.  Michael Zetterer (guardianu)
* 25.  Arnaud Kalimuendo
* 26.  Keita Kosugi
* 27.  Mario Götze
* 29.  Ayoube Amaimouni
* 30.  Michy Batshuayi
* 31.  Love Arrhov
* 32.  Jessic Ngankam
* 33.  Jens Grahl (guardianu)
* 34.  Nnamdi Collins
* 37.  Jeremiaha Maluze
* 38.  Ebu Bekir Is
* 39.  Amil Šiljević (guardianu)
* 40.  Kauã Santos (guardianu)
* 41.  Fousseny Doumbia
* 42.  Can Uzun
* 44.  Davis Bautista
* 45.  Marvin Dills
* 48.  Junior Awusi
* 49.  Derek Boakye Osei
* 50.  Alessandro Gaul Souza
* 53.  Alexander Staff

## Da vede dinù
* Pallò
* Francuforte

## Liami
* Situ ufficiale 
* SGE4ever
* Ultras Frankfurt
Almazán

**Almazán** hè una cumuna spagnola di a pruvincia di Soria, in a cumunità autonoma di Castiglia è León.
Casa

Una casa hè una bastimentu di diminsioni media, chì hè a dimora d'una o di parechji parsoni, d'una famiglia. In generali, a superficia d'una casa hè cumpresa trà 10 è 150 metri quatrati. Una casa maiori hè un casonu.

## Citazioni
A casa hè mintuvata à spessu in a cultura è a litteratura corsa. Par asempiu:
* in u pruverbiu: *A casa piglia, a casa rendi.* : quandu si perdi calcosa in casa, si ritrova sempri dopu
* in u pruverbiu: *A casa ind'eddu un ghjugni u soli, ci ghjugni u duttori.*
* in u pruverbiu: *Casi frà li casi è vigni frà li vigni.* : ùn ci voli à fà i casi fora di paesi è scantati
* in u pruverbiu: *À chì l'hà in culu l'ha in casa.*
* in u pruverbiu: *A ghjatta magra, a donna grassa Sò a vargogna di a casa.*
* in u pruverbiu: *Casa senza patrone, hè nave senza timone.*
* in u pruverbiu: *Hè megliu una donna di casa ca una casa di donni.*
* in u pruverbiu: *Pani è parnici: affari di casa un si ni dici.*
* in u pruverbiu: *Tantu da casa meia cà da casa toia.*
* in u pruverbiu: *Una casa, si sa qual'hè chì a faci ; ùn si sa quiddu chì l'hà da goda.*
* in u pruverbiu: *Una donna faci è sfaci una casa.*
* in i casati: *Casanova*, *Casasoprana*.
* in i tuponimi: *Casamattonu*, *Casanova*.
* in a sprissioni: *in casa di Cristu* : in celi, luntanu luntanu.

## Da veda dinò
* una capanna
* un casonu
* a casa cumuna
Shalom

**Shalom** (שלום) hè una parolla ebraica chì significheghja "pace". Cum'è in corsu, pò riguardà tantu a pace frà dui parte ch'è una pace interiore, calma o a tranquilità di un'individuu. Hè ancu usata cum'è formula di salutu, equivalente à "salutu", à "bonghjornu" o à "à vede ci".

A radica linguistica di shalom pò esse legata incù *le-shalem*, chì significheghja "cumplettà, retribuisce, pagà, cumpensà". Per quessa si pò dì chì hè più chì l'assenza di cunflittu o a disapparizione di l'ostilità. Ma u shalom significheghja ancu un ritornu à l'equilibriu, à a ghjustizia è à l'uguaglianza integrale.

Generalmente, s'usa a parolla "shalom" cum'è a forma abreviata di a frasa "Shalom Aleichem" (litteralmente "a pace hè incù tecu") chì pò esse traduttu cum'è "bonghjornu" (una salutazione).
Anthony Perkins

**Anthony Perkins** (* 4 d'aprile 1932 New York, New York, SUA; † 12 di settembre 1992 Los Angeles, California, SUA) hè statu un attore americanu, chì hà ancu travagliatu in Francia.

## Biugrafia
Hè diventatu famosu soprattuttu pè a parte di *Norman Bates* in u filmu *[[Psycho]]* (*Psicosi*) di Alfred Hitchcock. Hà ghjucatu un assassinu psicopaticu, tantu cunvincente ch'è 'ssa interpretazione hè cunsiderata cum'è unu di i migliori rendimenti in a storia di u filmu. U rollu hà incollatu à ellu è hà spèssu limitatu l'ufferta pè altri rolli. Torna oghje, u nome di Anthony Perkins si lega inseparabilmente cun u nome di *Norman Bates*.

Ma e soie altre interpretazioni ùn sò micca menu impressionanti, nè quelle prima nè quelle dopu à *Psycho*. 

Ghjà in u 1957 Perkins hè statu nominatu pè un Oscar pè u megliu attore secundariu in u filmu *[[Friendly Persuasion]]* (*A lege di u Signore*). In u 1961 hà ricevutu u premiu di interpretazione maschile di u Festivale di Cannes, pè *[[Goodbye Again]]* (*Tenite caru Brahms?*). L'annu dopu, Perkins hà avutu un rollu principale in *[[Le Procès]]* (*U prucessu*) di Orson Welles.

## Filmugrafia di selezzione
**[[The Actress]]*, cù Spencer Tracy (1953)
**[[Friendly Persuasion]]*, cù Gary Cooper (1956) 
**[[Tall Story]]*, cù Jane Fonda (1960) 
**[[Psycho]]*, di Alfred Hitchcock è incù Janet Leigh (1960)
**[[Goodbye Again]]*, di Anatole Litvak, cun Ingrid Bergmann è Yves Montand (1961)
**[[Il coltello nella piaga]]*, cù Sophia Loren (1962)
**[[Le Procès]]*, di è cun Orson Welles è cù Romy Schneider (1962)
**[[Catch-22]]*, cun Alan Arkin (1970)
**[[Murder on the Orient Express]]*, incù Sean Connery (1974)

## Ligami
* Situ americanu micca officiale
* U situ di ''Psicosi''
Keane

**Keane** hè un gruppu di rock britannicu (rispettivamente inglese), fundatu in 1997.
Cunsiste in Tom Chaplin (cantu, tastiera elettrica, pianuforte, organu, chitarra acustica), Richard Hughes  (batteria/percussione, cantu à fondu) è Tim Rice-Oxley (pianuforte, tastiere elettriche, sintetizzatore, chitarra bassu, cantu à fondu).

## Albumi
**Hopes And Fears* (2004)
**Under The Iron Sea* (2006)
**Perfect Symmetry* (2008)
**Strangeland* (2012)
**Cause and Effect* (2019)
Rock Hudson

**Rock Hudson**, à l'origine **Roy Harold Scherer Jr.**, più tardi **Roy Fitzgerald** (* 17 di nuvembre 1925, Winnetka, Illinois, USA - † 2 uttrovi 1985, Los Angeles, California, USA), hè statu un attore americanu.

## Biugrafia
Hà ghjucatu molti rolli cumedianti è di carattere, per esempiu in *[[Giant]]* (*Gigante*, 1956), *[[Pillow Talk]]* (*Cunfidenze nantu à u guanciale*, 1959), *[[Lover Come Back]]* (*Un pisgiamà per dui*, 1961) è *[[Seconds]]* (*Secondi*, 1966). 

Pè u drama *Giant* hà ricevutu in u 1957 una numinazione di un Oscar cum'è u megliu attore in un rollu principale.

Rock Hudson hè statu unu di i più pupulari attori di u so tempu è un amicu intimu di Doris Day.
Bocca

A **bocca** hè l'apartura ind'eddu entri in u so corpu u cibu d'un essaru umanu o d'un animali.

'Ssu organu hè situatu nurmalamenti à u liveddu di a testa. Ma i planari sò un eccezzioni, parchì a so bocca si situeghja à mezu à u so ventri.

Esistini parechji animali, com'è i cistodi chì ùn ani mancu bocca, chì vivini drentu u sistemu dighjistivu d'un ospiti è improntani dunqua a so bocca.

Ind'è molti animali, a bocca pussedi i denti par mastaccià l'alimenti. 

## A bocca umana

A bocca umana cumprendi i denti è a lingua. Si cumponi di 28 denti duranti a zitiddina eppò 32 à l'ità adulta.

## Citazioni
A bocca hè citata à spessu in a cultura è a litteratura corsa. Par asempiu in i pruverbii:
* *U forru si scalda pa a bocca*.
* *À bocca chjusa, nè moschi nè bonbucconi.* o *In bocca chjusa ùn entri mosca.*
* *A più bedda risa esci da a bocca di l'addulurati.*
* *Ognunu bii incu a so bocca.*
* *Stocafissu è baccalà, apri a bocca è fà falà.*
* *U troppu ride stà in bocca à i scemi.*
o in a sprissioni: *Fà si purtà in bocca.*

## Da veda dinò
* Anatumia
Cavaddu (Scacchi)

U **Cavaddu** (o Cavallu) (valori = 3) hè una pezza di u ghjocu di scacchi. Hè riprisintatu à spessu incù una testa di cavaddu. Hè u simbulu di i suldati a cavaddu, i cavaglieri. Ogni ghjucadori cumencia a partita incù dui cavaddi. Unu si trova com'è pusizioni iniziali annantu à l'ala di à Donna, trà a Torra è u Scemu, è l'altru annantu à u latu di u Rè. In nutazioni algebrica, i Cavaddi bianchi iniziani a partita in pusizioni b1 è g1 mentri i Cavaddi neri principiani in pusizioni b8 è g8.

## Ligami
* U situ di a liga corsa di scacchi 
* Lessicu francese-corsu di i scacchi

## Da vede dinù
* u ghjocu di Scacchi
* a Torra (Scacchi)
Burgo de Osma-Ciudad de Osma

**Las Aldehuelas** hè una cumuna spagnola di a pruvincia di Soria, in a cumunità autonoma di Castiglia è León.
Bando kick-boxing

U **Bando kick-boxing** hè a forma modernizata è sportiva di u *[[lethwei]]*. Hè soprannominata "pugilatu birmanu à quattru armi" in Europa. Natu in America di u Nordu à l'iniziu di l'annati 1960, 'stu tipu di scherma di i pedi è di i pugni inguantati in un ring hà datu nascita, in i Stati Uniti d'America in l'anni 1970, à varie forme di *[[full contact]]* è di *[[kick-boxing]]*. Esistenu, in cumpetizione, dui forme di cumbattimentu: u "bando kick-boxing controllatu" (*light contact*) induve i tecniche sò trattenute parfettamente è u "Bando kick-boxing di pienu contattu" induve i colpi sò portati à piena putenza, distinati à i sparti adulti. Secondu l'età ed u livellu tecnicu i regule è e condizione di cumpetizioni sò variabile: in particulare i tecniche auturisate è pruibite, a durata di cumbattimentu, u tipu di superficie di cumbattimentu (tappetu o ring), u portamentu de certe protezione (cascu, plastrone (petturina), gambali, pantufole, ecc.).

## Da vede dinù
**Bando, philosophy, principles and practice*, M.Gyi, IST edizione, 2000 
**Burmese bando boxing*, M.Gyi, Ed. R.Maxwell, Baltimore, 1978
**Comprehensive Asian Fighting arts*, D.F.Draeger and R.W.Smith, E. Kodansha, Tokyo, 1969
**Traditional burmese boxing*, Z.Rebac, Ed. Paladin Press, Boulder, 2003

## Liami esterni
* Federazioni (francese) di Bando Pugilatu Birmanu (in francese)
* Federazioni di l'America di u Nord di Bando (USA) (in inglese)
|-
|World amateur sport Kickboxing Organization (W.A.S.K.O.) 
|http://www.dovuscu.com/
|-
Sprugnolu

U **Sprugnolu** (o Sprignolu) hè un tipu di funzu chì currispondi a u genaru *boletus* è a sezzioni *edules*. Frà mezu à i spugnola, si pò mintuvà: u capineru, u muchjinu.

## In Corsica
I sprugnola sò cumuni in Corsica.

## Da veda dinò
* i funzi di Corsica

## Rifarenzi
* U Scoddu, misincu ci cultura è d'infurmazioni, nuvembri 2007

## Liami
* [I funghi, Ghjurnata di a Lingua Corsa 2001, [Adecec]]
* A flora - i funghi
Friuli è Venezia Ghjulia

U **Friuli è Venezia Ghjulia** hè una regione italiana, in friulanu (*Friûl-Vignesie Julie); u nome deriveghja da u latinu Forum Iulii.*

U capilocu amministrativu hè Trieste. Com'è in Corsica, ancu in Friuli ci sò dui dipartimenti: u Friuli prupiamente dettu, induv'ellu si parla u friulanu in tutte e so varianti è a Venezia Giulia, induv'ellu si parlanu dialetti veneti. U capilocu culturale di u Friuli hè dunque Udine mentre quellu di a Venezia Giulia hè Trieste. In Friuli si trovanu ancu duie altre minuranze: quella slovena à l'Estu è quella Tedesca à u Nordu. A regione cumprende quattru province: Pordenone, Udine, Gorizia è Trieste.

### ESEMPI LINGUISTICI
Laziu

U **Laziu** hè una regione taliana.

## Da vede dinò
*Valle Latina
*San Biagio Saracinisco
*Alvito
*Picinisco
*San Donato Val di Comino
*Settefrati
*Villa Latina
*Atina
*Gallinaro
*Vicalvi
*Alatri
Suciulugia

A **suciulugia** hè a scenza chì studia e strutture, e regule è i prucessi suciali chì uniscenu (è staccanu) e persone micca viste cum'è individui ma cum'è cumpunenti di associ, gruppi è istituzione. Un'altra definizione più sculara pò esse : a suciulugia ghjè u studiu di a vita suciale di omi, gruppi è sucetà. Cum'è scienza, hà u prugettu di spiegà i cumpurtamenti umani à partesi da l'analisa di e rilazione trà e persone qualsiasi brevi cuntatti o prucessi suciali glubali.

## Storia
A parolla "suciulugia" hè stata criata da Auguste Comte, u filosofu francese, discipulu di Saint-Simon, in 1839. Hè menziunata cusì 'nè u dizziunariu di u CNRS.

D'altrò, pè esse di punta di a ricerca, un articulu recente di u CNRS di Jacques GUILHAUMOU  hà scupertu chì a parolla suciulugia fu in fattu criata da l'omu puliticu francese Emmanuel-Joseph Sieyès 50 anni prim di A. Comte in 1780.

## Discipline di a Suciulugia

## Esempii di parolle chjave

* Anumia
* Ambiente
* Azione suciale
* Classe suciale
* Cumunità
* Cumunicazione
* Cultura
* Identità
* Istituzione
* Muvimentu
* Rete Suciale
* Rituale
* Rolu
* Storie di vita
* Turismu


## Riferimenti e note


## Leia

tesoru di a lingua francese CRNS
Rete suciale

Una **rete suciale** ("social network" in inglese) ghjè un gruppu di persone liati da diversi ligami suciali.

L'analisa di e rete suciale hè una disciplina di a suciulugia chi studia i ligami suciali cu un furmalismu matematicu fundatu nantu a teuria de i grafi.

## Storia

## E Rete suciale nant'a Internet
A versione di Internet di e rete suciale hè una di e forme e più evuluate di cumunicazione in reta, è hè ancu una prova di viulà a "regula di i 150" chi pone a limita di una reta suciale à circa 150 membri. Stu numaru raprisenta, secondu e studie di l'antrupulugia, a dimensione massima di un paese (ecopaese).

## Esempii di Rete suciale nant'à Internet


* Facebook
* Gruppu di i Corsi Parigini Facebook
* My Space
* weebluz



## Riferimenti e note


## Leia
Ponte Buggianese

**Ponte Buggianese** hè una cumuna toscana di a pruvincia di Pistoia. Tene 7618 abitanti

## Riferimenti

## Liami
*U situ ufficiali
Prublemu di Molyneux

U **prublemu di Molyneux** hè una sperienza di pinsamentu assuciata à a filusufia empirica, chì hè stata discritta da u scentificu è puliticanti irlandesu William Molyneux in risposta à à un strattu di l*'[[An Essay Concerning Human Understanding]]* di John Locke publicatu in francesu à u principiu di l'annu 1688. Espostu in una lettara inviata à u filosofu inglesu u 7 lugliu di listessu annu, 'ssu prublemu poni a quistioni di sapè s'è una parsona ceca dipoi a so nascita chì t'avaria ritruvata a vista di colpu, pudaria distingua nienti cà fighjulendu li, dui ogetti ch'edda ricunniscia innanzi tucchendu li par via di i so formi diffarenti: u prima essendu cubicu è quissu altru sfericu.

Malgradu u fattu chì i dui currispundanti cuncluditini ch'è l'exi-cecu ùn pudaria micca distingua u cubu da a sferula ch'eddu avia tuccata innanzi quand'eddu era cecu, u prublemu hà fattu nascia un impurtantu dibattimentu chì hà cuncirnatu frà altri George Berkeley, Gottfried Wilhelm von Leibniz, Voltaire, Denis Diderot è ancu parechji grandi pinsadori europei di l'ebbica. 'Ssu prublemu ùn n'hà micca cissatu d'intarissà dopu à a prima sperimintazioni effettiva rializata in veru da u chirurgu è anatumistu William Cheselden annantu à una parsona uparata da a cataratta in 1728.  A quistioni hè ancu avà l'ogettu d'invistigazioni, nienti cà par a storia di a filusufia, u prublemu di Molyneux essendu u più chì hà suscitatu riflissioni ind'è i filosofi di a parcizzioni.
Mike Tyson

**Michael Gerald "Mike" Tyson** (New York, 30 ghjugnu 1966) hè un ex pugile statunitense. Fubbe parechje volte campione di u mundu.

Suprannominatu "Iron Mike", "The Baddest Man on the Planet", "Kid Dynamite" è "King Kong", hè cunsideratu unu di i più grandi pugili di tutti i tempi.
Kickboxing ghjapponese

A **kickboxing ghjapponese** hè chjamatu in inglese *Oriental kickboxing*. Pà varunque, u termini "kickboxing" sarebbe statu invintatu, in Giappone, in l'anni 1950 da esparti di karate chì hannu bisognu di cunfruntà si incù cuntattu tutali.

In u 1958, un praticanti di kick-boxing di l'epuca hè lu di lingue urientali, u birmanu Maung Gyi allievu di esparti di bando in Birmania è ancu di u grandi espartu di karate, Gogen Yamaguchi dettu "u gattu". Maung Gyi cumbatte in Giappone sottumente differenti nomi è face cunnisce u pugilatu birmanu (lethwei) in occasione di i turnei di kick-boxing giappunese.

Pà altri, u kick-boxing giappunesi sarebbe statu invintatu dopu i giochi olimpici di 1964, da l'organisatori di cumbattimenti Osamu Noguchi, pà disignà una versione giappunese di u Muay Thai (u pugilatu tailandese). Quissu in viaghju di studiu in i paesii di u sud-est asiaticu si ispirò à ciò chì vedeva annantu à i ring tailandesii. Pocu durata dopu, grazie à l'entusiasmu di Kenji Kurosaki adeptu di Kyokushinkai (forma di Karate chì auturisa i cuntatti) nasceva u kick-boxing giappunesi (un pugilatu induve u regulamentu parmetteva di culpisce à calci, di pugnu, di ghjinochjiu è di ovitu, parmettu di varunque pruiezioni di judo). Noguchi cerca un nomu americanu pà ista nova disciplina facile di ricurdà e poi fù u successu immediatu di u kick-boxing. Dopu ave creatu u so solu stili di cumbattimentu, Kenji Kurosaki realizzò un celebri campu di allenamentu, in u 1969, u Mejiro-Gym di Tokiu. Quissu ultimu deviendre u pionner di u kick-boxing di l'anni 1970. Ebbe pà alunnii di i praticanti rinuminati cum'è Akio Fujihira, Toshio Tabata, Yoshiji Soeno, u francesi Patrick Brizon, l'olandesi Jan Plas (celebri allenatori olandese) è u brillanti Toshio Fujiwara (leghjenda di u kick-boxing giapponese, incù 129 vittorie). Duranti i primi anni, i kick-pugili giappunesii vinivanu direttamente da u Kyokushinkai.

A forma di kick-boxing più mediatica di u mondu hè quella praticata in occassione di u turneu famosu di u "K-1" chì riunisce i migliuri cumbattenti di a pianeta. Hè Kazuyoshi Ishii, fondatori di unu stili di karate chì hà invintatu. In particulare, iste norme di kick-boxing chjamate "K-1 rules" o "oriental rules" hè statu decrecatu in Giappone di esparti di karate. 

## Vede ancu
### Ligami esterni
* "A History of Kickboxing"  da Mikes Miles storicu di u kick-boxing americanu (in inglese)

## Sources
* Alain Delmas, 1. *Dictionnaire encyclopédique de la [[boxe]] et des autres boxes*, Amiens, 1981-2005 - 2. *Lexique de [[combatique]] *, Ligue Midi-Pyrénées, Toulouse, 1975 (in francese)

## Governing Bodies
Morsu

U **morsu** hè un dispusitivu meccanicu chì parmetti di metta in pusizioni è di mantena dinò in pusizioni un ogettu, par asempiu una pezza di legnu, di metallu o di plasticu.

In generali, u morsu si cumponi di trè parti: una parti fissa, un antra parti muvibuli è un sistemu chì parmetti di strigna l'ogettu.
Marcu Biancarelli

**Marcu Biancarelli**, di Portivechju, hè natu in 1968, hè unu scrivanu in lingua corsa. 

Cofundatore di a rivista A Pian' d'Avretu in 1991, a so prima racolta di puisii, *in Viaghju Vivaldia*, hè stata  publicata in u 1999. À tempu cù u so travaddu narrativu, hà dinò travaddatu com'è dramaturgu, pueta è scrivanu di canzoni. Molti di i so publicazioni sò stati tradutti in francesu.

In u 2001 è in u 2002 hè statu primiatu incù u premiu litterariu *Premiu Finzione di Ouessant di a Litteratura Isulana*. In u 2007 hà scrittu a so terza racolta di raconti, *Stremu Miridianu*, chì hà ricivutu u premiu "Scelta di i littori di Corsica".

In audiuvisivu, hà scrittu *Lettre de Porto Alegre* (2002) realizatu da Eric Guéret è Serge Orru.

Una antra pezza, *Cuntruversa di Valdu Nieddu*, hè stata purtata à u teatru in 2006 da u grupu teatrali I Stroncheghjetta. Cristianu Ruspini è Ghjuvan' Petru Lanfranchi anu adattatu a nuvella *51 Pegasi astru virtuali*. Hà cumpostu e canzone *Corsican beauty* (I Cantelli 2005) è *Ultimu viaghju di Stepan Trofimovich* (Paulu Miniconi 2007).

## Opari
* *Viaghju in Vivaldia* - Puisii, Le Signet, 1999
* *Prighjuneri* - Nuvelli, Albiana, 2000 (traduttu in francesu da Ghjilormu Ferrari)
* *San Ghjuvanni in Patmos* - Nuvelli, Albiana, 2001 (traduttu in francesu da Ghjilormu Ferrari, Didier Rey è l'autori)
* *Parichji dimonia* - Puisii, Albiana, 2002
* *51 Pegasi astru virtuali* - Rumanzu, Albiana, 2003 (traduttu in francesu da Ghjilormu Ferrari)
* *Stremu miridianu* - Nuvelli, Albiana, 2007 (traduttu in francesu da Ghjilormu Ferrari, Paulu Desanti, Bernardu Biancarelli è l'autori)
* *[[Murtoriu]]* - Rumanzu, Albiana, 2009
* *[[Vae Victis]]* - Assaghju, Materia Scritta, 2010
* *[[Cusmugrafia]]* - Croniche litterarie, Colonna Edizione, 2011
* *[[Cuntruversa di Valdu Nieddu]]* - Teatru, Materia Scritta, 2012
* ''Dopu à i muntaneri (nuvella)'', 2012

## Noti


## Ligami
* U blogu di l'autori
* Fundazione di l'Universtià di Corti: Marcu Biancarelli 

## Da veda dinò
* Portivechju
Calciu bassu

U **calciu bassu** hè cunnisciutu sottu u so nome inglese: *low kick*. Hè una tecnica di ghjamba usata in u pugilatu birmanu (boxes pieds-poings), u kick-boxing è u Muay Thai è in varunque arti marziali chì consistenu in culpisce un colpu incù u schincu o un calciu in u membru bassu di l'avversariu (a coscia o a ghjamba). Secondu u regulamentu sportivu, pò esse purtatu à l'esternu ed à l'internu di u membru bassu.

In a lotta di pienu contattu (ancu chjamata *K.O. system*), permette di indebulisce a stabilità di un avversariu, par svantaghjà lu temporaneamente. 

In materia di culpisce in i gambe, varii calci coesistenu: circulari (*roundhouse kick*), semicirculari (*semi-circular kick*), "balansati": calciu incù gamba ritta (*stick kick*), calciu incruciatu (*crescent kick*), calciu discendenti (*axe kick*), diretti di tipu penetranti: calciu frontali (*front kick*) o calciu laterali (*side kick*), calciu circulari da l'internu (*hook kick*), calciu discendenti (*hammer kick*), ecc.

In kick-boxing americanu o giappunese, 'ssu tipu di calciu ùn pò esse ch'è circulari o semicirculari secondu u regulamentu. 


Image: saisie_fauchage.jpg|*U contrattaccu in circulari annantu à gamba di appogghju, dopu una confisca di gamba.*
Image: front_cuisse.jpg |*U calciu frontali offensivu annantu à coscia.*
Image: side_cuisse.jpg |*U calciu laterali in culpu di fermata.*
Romiccia

A **romiccia** (*Rumex crispus*) hè una spezia di pianta chì face parte di a famiglia di e Polygonaceae.

## Descrizzione

A romiccia hè una pianta erbacea vivace appartinendu à a famiglia di e Polygonaceae. Si distingue da e so casce verde è lungarine, chì prisentanu lati ondulati è crisputi. I piccioli di 'ssa pianta ponu aghjunghje un'altezza di 1 metru è sò à spessu ramificati. I fiori di *Rumex crispus* sò chjuchi è verdi, ragruppati in gaspe dense. 

## Ripartizione

A ròmiccia hè originaria d'Europa, ma s'hè sparta in numerose rigione di u mondu. Omu u trova in particulare in America suprana, in Asia è in Australia. 'Ssa pianta cresce di regula in e pratuline, i campi, i bordi di stradone è i terreni abbandunati. Hè cunsiderata cum'è una gattiva erba in numerosi posti per causa di a so capacità à diffonde si prestu. 

A romiccia hè prisente in Corsica.

## Biolugia

A romiccia hè una pianta vivace chì si riproduce per u più per via di granelli. I granelli sò spergugliati da u ventu o da l'acqua, ciò chì cuntribuisce à a so larga ripartizione geugrafica. 'Ssa pianta hà una crescita rapida è pò produce numerose granelli in una sola staghjone. Hè ancu capace à prupagà si per via di e so radiche, furmendu cusì culonie dense. 

## Tassonumia

*Rumex crispus* hè u nome scentificu accittatu per 'ssa pianta. Esiste eppuru d'altri sinonimi usati per designà la, tali Rumex acutus, Rumex angiocarpus è Rumex crispatus. 

## Cunsirvazione

A romiccia hè cunsiderata cum'è una spezia invadente in numerose rigione di u mondu. A so capacità à prupagà si prestu è à culunizà nuvelli ambienti pò caghjunà una cuncurrenza incù e spezie indigene. In certi posti, misure di cuntrollu sò messe in ballu per limità a so prupagazione. Eppuru, 'ssa pianta hè ancu usata à fine medicinale, in particulare per e so pruprietà diuretiche è lassative. 

## Lessicu
A romiccia hè chjamata a rumiccia in u sartinesu.

## Riferimenti
* Jeanmonod D. & Gamisans J. (2013) *Flora Corsica* (2 ed), Edisud.

## Note


## Altri prugetti
*  ''Rumex crispus'' annantu à Wikimedia Commons.
Rumex acetosella

L' **acetula** (*Rumex acetosella*) hè una spezia di pianta chì face parte di a famiglia di e Polygonaceae.

## Descrizzione

L'acetula  hè una pianta erbacea vivace appartinendu à a famiglia di e Polygonaceae. Si caratterizeghja da e so piccule casce à forma di ferru di lancia, misurendu di regula trà 2 è 5 centimi di longu. E casce sò verde annantu à u sopra è appena russicce in sottu. I piccioli di a pianta sò smilzi è ramificati, aghjunghjendu un'altezza media di 30 centimi. I fiori di *Rumex acetosella* sò chjuchi è verdi, ragruppati in gaspe dense. 

## Ripartizione

L'acetula hè una spezia largamente sparta à traversu u mondu. Omu a trova per u più in e rigione timperate di l'emisferu nordu, in particulare in Europa, in Asia è in America suprana. Hè ancu prisente in certe rigione d'Africa suprana è d'America suttana. 'Ssa pianta cresce di regula in e pratuline, i pasciali, l'arici di fureste è i terreni abbandunati. 

L'acetula hè prisente in Corsica.

## Biolugia

L'acetula hè una pianta vivace chì si riproduce per u più per via di granelli. A fiuritura hà locu da maghju à sittembre, è i granelli sò spergugliati da u ventu. 'Ssa spezia hè adattata à cundizione de terre povere è acide. Hè capace à tullerà livelli elevati d'acidità è di sicchina, ciò chì li permette di sopravvive in ambienti difficili. *Rumex acetosella* hè ancu una pianta piuniera, culunizendu e terre nude è e zone disturbate. 

## Tassonumia

*Rumex acetosella* hè u nome scentificu accittatu per 'ssa spezia. Hè ancu cunnisciuta sottu à altre nomi scentifiche, tali Acetosa acetosella è Acetosella vulgaris. À u livellu di i sinonimi, omu pò cità Rumex sylvestris, Rumex angiocarpus è Rumex sanguineus. 

## Cunsirvazione

L'acetula hè una spezia cunsiderata cum'è essendu di preoccupazione minore in termini di cunsirvazione. Hè largamente sparta è ùn hè micca minacciata à a scala mundiale. Eppuru, certe pupulazione lucale ponu esse affittate da a distruzzione di u so ambiente naturale duvuta à l'urbanisazione è à l'agricultura intensiva. Hè dunque impurtante di surviglià u statu di e pupulazione di *Rumex acetosella* è di piglià misure di cunsirvazione apprupriate per prisirvà 'ssa spezia. 

## Riferimenti
* Jeanmonod D. & Gamisans J. (2013) *Flora Corsica* (2 ed), Edisud.

## Note


## Altri prugetti
*  ''Rumex acetosella'' annantu à Wikimedia Commons.
Cità di u Vaticanu

A **Cità di u Vaticanu** ò ancù a **Santa Sedia** hè u più picculu Statu indipendente di u mondu. A so superficia hè di 0,44 km². D'infatti, u territoriu di stu statu hè ind'è a cità di Roma.
U capu di statu di u Vaticanu hè u Papa, anche capu di a Chjesa cattolica.
Riello (León)

**Riello** hè una cumuna spagnola di a pruvincia di León, in a cumunità autonoma di Castiglia è León.
Progressive Fighting System

**Progressive Fighting System** (**PFS**) hè un sistema di cumbattimentu creatu da Paul Vunak è basatu annantu à u Jeet Kune Do.

U PFS hè cunsideratu un sistema tantu efficace in cumbattimenti da strada, incù l'impurtanza data à i *testate*, *ghjinuchjiate*, *ovitate* è à u *trapping*. Quisse tecniche furmanu a base di quellu chì hè u RAT program, u sistema di cumbattimentu insignatu à e forze speciali americane, sviluppatu propriu con l'aiutu di Vunak. Vunak hà sempre sustenutu chì u JKD ùn insigna tecniche superiori, ma sviluppa un cumbattimentu efficace è attributi superiori. Ùn ci sò tecniche superiori in l'arte marziale, ma metodi di allenamentu superiori. Sempre standu à ciò chì sustene Vunak, e tecniche di JKD sò prese da altre arte marziale. L'obiettivu hè quellu di usà una tecnica pà u più breve tempu pussibule, finché a purtata o a situazione ùn cambia, richedendu un'altra tecnica, pussibulmente di un'altra arte marziale. Quessu vale ancu pà i tecniche ideate propriu da Vunak, cum'è u *straight blast* tiratu in avanzamentu rapidu (à travolghje l'avversariu) è e tecniche di *headbutt*, da usà solu è esclusivamente quandu a situazione u permette. Caratteristica particulare di u PFS hè ancu l'usu di prutezione pesante durante l'allenamenti pà quelli chì sò definiti *crash test* ovveru di e prove di aggressione à pienu cuntattu.

I so Signor Istruttori sò:

Pedro L. Rodriguez

Martial Zapata

Chris Moran

Lawrence Garcia

Jose Perich

## Da vede dinù
*Adriano Emperado
*Arti marziali
*Boxe pieds-poings
*Francombat
*Pugilatu tailandese
*Tangsudu
Paul Vunak

**Paul Vunak** (Pittsburgh, Ottobre 1960 - in attività) hè un artista marziale, famosu pà esse u creatore di u **PFS** (Progressive Fighting System). 

À l'età di 7 anni cumincia à interessà si à l'arti marziali. À 10 anni si allena duramente in u taekwondo, ricevendu a cintura nera à 14 anni. In l'anni siguenti si esercita in parechje discipline, frà quali kempo, diversi stili di kung fu è escrima, finu à arrivà à u Jeet Kune Do (JKD) di Lee Jun Fan, sottu a guida di u più famosu allevu propriu di si-fu Lee, Dan Inosanto. In 1988 riceve u gradu di Senior Full Instructor da si-fu Inosanto, è cumincia à insignà a so versione di JKD, sottu u nome di PFS.
Lingua latina

U **latinu** (nome nativu *Latīne*, IPA: /laˈtiːne/) hè una lingua anziana di u gruppu indo-europeanu, di u sottu-gruppu italicu. Ghjè una lingua detta morta.

A u principiu, u latinu era parlatu solu in i circondi di a cità di Roma, cità chì era a capitala di l'Imperiu Rumanu. A cunquista, prima di l'Italia, è dopu di u Mediterraniu sanu, prupagò a lingua inde l'Europa sana.
Dopu a caduta di l'Imperiu Romanu in 476, u latinu divense a basa di assai lingue, chjamate e lingue neolatine (cume u talianu, u francese, u corsu, u rumenu, l'occitanicu, o ancu u portughese etc...)

## Lingua ufficiala

U latinu firma impiegatu pè l'administrazione di a Chjesa Catolica. Ghjè ancu sempre a lingua ufficiala di u Statu di a Cità di u Vaticanu.

Primu articulu di a Dichjarazione universale di i diritti di l'omu :

«Omnes homines liberi aequique dignitate atque juribus nascuntur. Ratione conscientiaque praediti sunt et alii erga alios cum fraternitate se gerere debent.»

## Da vede dinò
*Incunabulu
Cristianisimu

Predicata da Ghjesù Cristu u **Cristianisimu** hè una religione uscita di u ghjudaisimu. U so nome vene di a parolla greca "Khristos", chi vole dì **messia** o messaggeru.

U cristianisimu cume religione organizata fù fundatu da l'apostuli di Ghjesù Cristu, u Messia è Figliu di Diu.

Ci sò cridenze cumune trà u cristianisimu è u ghjudaisimu, cum'è a cridenza ind'un diu unicu. L'ebrei è i cristiani anu u stessu libru santu, a Bibbia, ma i cristiani anu agghjuntu à l'Anticu Testamentu lu Novu Testamentu.

U cristianisimu hè a religione chì conta u più grande numaru di fideli : più di 2,6 milliardi. 

U cristianisimu hè divisu trà chjese principale ma ci sò altre denuminazione:
* a Chjesa Cattolica
* a Chjesa Ortodossa
* e Chjese prutestante
* ecc...

## I Fondamenti

### U Cristu

U nome Gesù Cristu hè statu datu à Gesù (in ebreo Josua) di Nazarete, cunsideratu cume lu Messia. A parulla «Cristu» vene da u grecu Χριστός (Khristos), chi traduce a pocu pressu u nome[lingua ebrea|ebreu]] mashia'h (מָשִׁיחַ) o untu da u Signore.
U fundamentu di a fede cristiana hè u misteru di a resurezione di lu Cristu, Figliu unicu mandatu da Diu per salva l'Omu.

### A professione di fede

U *[[Credo]]* (in latinu : « Creu ») hè a professione di fede di a magioranza di i cristiani. Ci n'hè due versioni principali: 

- U Simbolu di Nicea : credo in unum Deum, creu in un' Diu solu. (conciliu di Nicea, 325 dopu Cristu) 

- U Simbolu di l'Apostuli: credo in Deum, creu in Diu. 

U Credo hè a sintesa o compediu di a fede cristiana. U Simbolu di Sant'Atanasiu hè più ampiu.

### A Trinità

Unu di i misteri di a fede cristiana hè chì Diu hè unicu ma listessu, hè triplice. Hè cumpostu da :
* U Patre
* U Figliu
* U Spiritu Santu

## Storia

## L'Anticu Testamentu
cf : Anticu Testamentu

## U  Novu Testamentu
U Novu Testamentu hè, per i cristiani, a fila di i 27 libri canonici chì trattanu di a vita terrana di Gesù Cristu, di a so Predicazione, di a so morte è Resurezione è dinù di i primi tempi di a Chjesa.

### I Vangeli : a Vita di Ghjesù Cristu
A Vita di Gesù Cristu hè trattanu in i Vangeli, in u Novu Testamentu.

## E sfarente feste cristiane
* Natale
* Pasqua

## U cristianisimu oghje

## U cristianismu in Corsica

U cristianismu, sopratuttu u catolicismu, e a religione di a magioranza di i corsi. Hannu un canticu naziunalu u Diu vi salve Regina.

## E [[Preghere]] cristiane

A preghera tene una piazza importante ind'a liturgia cristiana, è ancu ind'è a pratica parsunale di 'ssa religione. Per i catolici e dui preghere è più importante sò u Pater Noster e l'Avè Maria.

## I canti cristiani

## Rifiramenti

## Da vede dinò
*O salutaris hostia
*Ghjuvannali
*Vera Chjesa di Ghjesù
*Ghjentili
*Chjesa di Ghjesù Cristu di i Santi di l’Ultimi Ghjorni
*Flying Spaghetti Monsterism
*Necromanzia
*Salve sancta parens

## Ligami

* Situ Ufficiale di a Santa Sede (in parechje lingue)
* Diocesi d'Aiacciu  (in francese)
* U cristianisimu prisentatu da u situ di a BBC (in inglese)
Richard David Hughes

**Richard David Hughes** (* 8 di settembre 1975 Gravesend, Kent, Inghilterra/Regnu Unitu) hè un musicante britannicu. Hè u batterista di u gruppu di rock Keane. In diretta ancu canta.

## Biugrafia

### Albumi
* Hopes and Fears (2004)
* Under the Iron Sea (2006)
* Perfect Symmetry (2008)
* Strangeland (2012)
* Cause and Effect (2019)